внесат яснота и прецизност на приложимите разпоредби.
 (8)
 За целите на ръчното приключване и за да се гарантират точността и целесъобразността на изискваната информация, която се предава на участващите компетентни органи на държавите членки, в приложение II към Регламент за изпълнение (ЕО) 2016/323 се създават необходимите списъци на кодовете за причини за исканията за ръчно приключване и причини за отхвърляне на исканията за ръчно приключване.
 (9)
 Поради това Регламент за изпълнение (ЕС) 2016/323 следва да бъде съответно изменен.
 (10)
 Настоящият регламент следва да се прилага от 13 февруари 2020 г., за да се хармонизира началната дата на прилагането му с началната дата на прилагане на съответната нова версия на компютризираната система, създадена по силата на Решение No 1152/2003/ЕО.
 (11)
 Мерките, предвидени в настоящия регламент, са в съответствие със становището на Комитета по акцизите,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) 2016/323 се изменя, както следва:
 1)
 Вмъква се следният раздел IIA:
 „Раздел IIA
 Искания за ръчно приключване
 Член 6а
 Искане за ръчно приключване
 За целите на член 8, параграф 1 от Регламент (ЕС) No 389/2012, когато движението на стоки под режим отложено плащане на акциз не може да бъде приключено по член 24 или по член 25 от Директива 2008/118/ЕО, запитващият орган може да поиска от компетентния орган на държавата членка на изпращане да приключи ръчно движение на стоки под режим отложено плащане на акциз. Това искане се отправя чрез изпращане на документ „Искане за ръчно приключване“, изложен в таблица 15 от приложение I.“
 2)
 Вмъква се следният член 14а:
 „Член 14а
 Задължителен обмен на информация — ръчно приключване
 За целите на член 15, параграф 1, буква в) от Регламент (ЕС) No 389/2012, когато компетентен орган на държавата членка на изпращане получи доказателство за завършването на движение на стоки под режим отложено плащане на акциз и това движение не може да бъде приключено по член 24 или по член 25 от Директива 2008/118/ЕО, той взема решение дали да приключи ръчно движението на акцизни стоки.
 Компетентният орган на държавата членка на изпращане уведомява за своето решение компетентните органи на държавата членка на получаване или на държавата членка на износ.
 Уведомяването за решение за ръчно приключване на движение се извършва с помощта на документ „Отговор за ръчно приключване“, изложен в таблица 16 от приложение I към настоящия регламент.“
 3)
 Приложение I се изменя в съответствие с приложение I към настоящия регламент.
 4)
 Приложение II се изменя в съответствие с приложение II към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 13 февруари 2020 г.
 Съставено в Брюксел на 13 декември 2019 година.
 За Комисията
 Председател
 Ursula VON DER LEYEN
 (1) ОВ L 121, 8.5.2012 г., стр. 1.
 (2) Регламент за изпълнение (ЕС) 2016/323 на Комисията от 24 февруари 2016 г. за определяне на подробни правила за сътрудничество и обмен на информация между държавите членки относно стоки под режим отложено плащане на акциз съгласно Регламент (ЕС) No 389/2012 на Съвета (ОВ L